Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: hatályba lépett 1997. évi XXXI. törvényre, amely a gyermekek védelméről és a gyámügyi igazgatásról szól, és tartalmazza a gyermektartásdíj megelőlegezésének feltételeit is.
Paragraph Index: 467

hatályba lépett 1997. évi XXXI. törvényre, amely a gyermekek védelméről és a gyámügyi igazgatásról szól, és tartalmazza a gyermektartásdíj megelőlegezésének feltételeit is. Javaslom, hogy forduljon a lakhelye szerint illetékes önkormányzat jegyzőjéhez — kiskorú gyermeke érdekében — az új törvényre való hivatkozással, talán tudnak Önnek segíteni. Nagyon sajnálom, hogy fentieken túlmenően nem lehetek segítségére. Kérem szíves megértését, és válaszom tudomásulvételét. Kelt: Dr. Polt Péter Ügyszám: OBH 9187/2/1997. Tisztelt Uram! Az országgyűlési biztoshoz címzett munkanélküli járadékával kapcsolatos beadványára az alábbi tájékoztatást adom. Az Ön munkanélküli járadék megállapítására irányuló kérelmét a Fővárosi Munkaügyi Központ 02. számú Kirendeltsége (1137 Budapest, Katona József u. 25.) elutasította, mely ellen fellebbezést nem nyújtott be, így a határozat 1996. augusztus 30. napján jogerőre emelkedett. Az állampolgári jogok országgyűlési biztosáról szóló 1993. évi LIX. tv. 17. § (4) bekezdése értelmében az országgyűlési biztoshoz a közigazgatási jogorvoslati lehetőségek kimerítése után a jogerős határozat közlésétől számított egy éven belül lehet beadvánnyal fordulni, aki a hatóság eljárásával összefüggésben keletkezett alkotmányos visszásság gyanúja esetén indíthat vizsgálatot. Fentiekből következően munkanélküli járadékával kapcsolatos ügyében eljárni és intézkedni nincs jogszabályi felhatalmazásom. Azt is sérelmezte, hogy a Fővárosi Munkaügyi Központ — azzal hogy a másodfokú határozatában fellebbezési határidő elmulasztása miatt elutasította az 1997. március 17-én kelt igazolási kérelmét — kizárta a további jogorvoslati lehetőséget. Ezzel kapcsolatosan tájékoztatom, hogy az államigazgatási

Source: https://magyarkozlony.hu/hivatalos-lapok/921b41142547d73306e92a3ce19e5e2814e9181c/dokumentumok/381dfdfdc00c0c63df14a5d66f5f783ef0600ffa/letoltes